Bliuzo naktys
Bliuzo naktys – tradicinis, tarptautinis bliuzo festivalis, vykstantis Varniuose, prie Lūksto ežero. Tai vienas seniausių (vyksta nuo 1993 m.) ir vienas masiškiausių muzikinių festivalių Lietuvoje. Festivalio metu žiūrovai gyvena palapinių miestelyje. Festivalio metu vidury ežero būna įžiebiamas tradicinis fejerverkas, verdama „Bliuzasriubė“ (žuvienė), kurios kiekvienais metais išverdama vis daugiau (2005 m. išvirta 1200 litrų).[reikalingas šaltinis] Rengiamos sporto varžybos: futbolas, tinklinis, krepšinis.